जयपुर। अभी तक राजस्थान टेक्निकल यूनिवर्सिटी (आरटीयू) से संबद्ध राज्य के सरकारी और प्राइवेट इंजीनियरिंग कॉलेजों के लिए आयोजित हो रही प्रवेश परीक्षा आरपीईटी अगले साल से नहीं होगी। अंतिम आरपीईटी का परिणाम सोमवार को घोषित किया गया। इसमें चित्तौड़ के आयुष धाकड़ पहले स्थान पर रहे।
वहीं जयपुर के चिन्मय पंचोली और अनुराग अग्रवाल 11वें और 12वें स्थान पर अपनी जगह बना पाए। गौरतलब है कि बोर्ड ऑफ टेक्निकल एजुकेशन की ओर से आयोजित इस परीक्षा में इस साल 60,000 स्टूडेंट्स की रैंकिंग निकाली गई है। हालांकि सीटों की तुलना में अपीयर होने वाले स्टूडेंट्स की संख्या इस साल भी कम रही। इस बार 61,346 सीटों के लिए 60,956 स्टूडेंट्स ने एग्जाम दिया।
एग्जाम कॉर्डिनेटर एसके सिंह ने बताया कि आरटीयू से संबद्ध इंजीनियरिंग कॉलेजों में एडमिशन के लिए हर साल आयोजित होने वाली आरपीईटी प्रवेश परीक्षा अगले साल से नहीं होगी। ऐसी संभावना है कि इसकी जगह जेईई मेन और बारहवीं के अंकों के आधार पर राजस्थान के इंजीनियरिंग कॉलेजों में प्रवेश दिया जाएगा। जिसका रेशो 60: 40 का होगा। यानी साठ प्रतिशत अंक जेईई और चालीस प्रतिशत अंक बारहवीं बोर्ड के रहेंगे।
दस जून से होगी काउंसलिंग
वे कैंडीडेट्स जो राजस्थान के बाहर से हैं उनके लिए ऑनलाइन एप्लीकेशन फॉर्म १क् जून से अवेलेबल होंगे। इस बारे में जानकारी देते हुए उच्च शिक्षा एवं तकनीकी विभाग के प्रिंसीपल सेकेट्ररी राजीव स्वरूप ने बताया कि इसके साथ ही ऑनलाइन ऑप्शन फॉर्म के जरिए ऑनलाइन काउंसलिंग भी १क् जून से शुरू की जाएगी।
आगे की स्लाइड्स में जानें सफल छात्रों की कहानी, जानें तैयारी शुरू करने से पहले ही जान लिया था इन्होंने अपना वीक एरिया और किया सफलता के लिए खास काम
hin_Deva hin_Deva hin_Deva hin_Deva hin_Deva hin_Deva